করোনা ভাইরাস: বাংলাদেশে কোভিড-১৯ আক্রান্ত হয়ে একদিনে মারা গেলো ৪২ জন
বাংলাদেশে গত ২৪ ঘণ্টায় ৪২ জনের মৃত্যু হয়েছে। নতুন করে কোভিড-১৯ শনাক্ত হয়েছেন ২,৭৪৩ জন।
এ নিয়ে বাংলাদেশে করোনা ভাইরাসে মোট আক্রান্ত হলেন ৬৫,৭৬৯ জন, আর মৃত্যু হয়েছে ৮৮৮ জনের।
নিয়মিত সংবাদ সম্মেলনে শনিবার এসব তথ্য জানিয়েছেন স্বাস্থ্য অধিদপ্তরের অতিরিক্ত মহাপরিচালক নাসিমা সুলতানা।
তিনি জানান, যারা মারা গেছেন, তাদের মধ্যে পুরুষ ৩৫ জন এবং নারী সাত জন। তাদের মধ্যে ৩০ জন হাসপাতালে মারা গেছেন আর বাড়িতে মারা গেছেন ১২ জন।
গত ২৪ ঘণ্টায় ১৩, ১৩৬ টি নমুনা পরীক্ষা করে এই রোগীদের শনাক্ত করা হয়েছে।
এ পর্যন্ত মোট পরীক্ষা হয়েছে ৩ লাখ ৯৭ হাজার ৯৮৭ টি।
অধ্যাপক নাসিমা সুলতানা জানান, এই সময়ে সুস্থ হয়েছেন ৫৭৮ জন এবং এ পর্যন্ত মোট সুস্থ হয়েছেন ১৩, ৯০৩ জন। শনাক্ত বিবেচনায় সুস্থতার হার ২১ দশমিক ১৪ শতাংশ।
জুন মাস শুরু হওয়ার পর একদিনেও শনাক্তের সংখ্যা দুই হাজারের নিচে নামেনি বাংলাদেশে। একটানা চারদিন যাবৎ মৃতের সংখ্যা ৩০ কিংবা তার চেয়ে বেশি।
বাংলাদেশে প্রথম কোভিড-১৯ রোগী শনাক্ত হয় আটই মার্চ। সেদিন তিনজন রোগী শনাক্ত হয়, যাদের মধ্যে দুইজন পুরুষ ও একজন নারী। আক্রান্ত তিনজনের মধ্যে দুইজন ইতালি থেকে দেশে এসেছিলেন।
তবে এই ভাইরাসে আক্রান্ত হয়ে প্রথম মৃত্যু ঘটে ১৮ই মার্চ।
কোয়ারেন্টিন ও আইসোলেশনের যে ব্যাখ্যা দেয়া হচ্ছে বাংলাদেশে
নিজেকে যেভাবে নিরাপদ রাখবেন করোনাভাইরাস থেকে
নতুন করোনাভাইরাস কত দ্রুত ছড়ায়? কতটা উদ্বেগের?
করোনাভাইরাস ঠেকাতে যে সাতটি বিষয় মনে রাখবেন
টাকার মাধ্যমে করোনাভাইরাস ছড়াতে পারে কি?
বিশ্ব মহামারি শেষ হতে কতদিন লাগবে?
কোথায় কতোক্ষণ বেঁচে থাকে কোভিড-১৯ এর জীবাণু, নির্মূলের উপায়
করোনাভাইরাস নিয়ে আপনার যা জানা প্রয়োজন

বাংলাদেশে গত ২৪ ঘণ্টায় ৪২ জনের মৃত্যু হয়েছে। নতুন করে কোভিড-১৯ শনাক্ত হয়েছেন ২,৭৪৩ জন।